Lille Jonas, der blev den store stjerne. Det er den historie, der går igen, når man snakker med de lokale i Hillerslev. Og den store stjernes store bedrift er allerede godt i gang med at blive fejret, inden rytterne overhovedet er sendt afsted i Frankrig. Super Brugsen og foreningen 'Brugsens Venner' har nemlig stablet en fest på benene i forsamlingshuset i Hillerslev. De næste stjerner på vej Hvis alt går vel, så kan der festes igen næste år, hvis Jonas Vingegaard fuldender sit Tour de France-hattrick. Men der skal jo også helst være noget at fejre i en lidt mere fjern fremtid, og her spiller Vingegaards præstationer en stor rolle. For de har nemlig været med til at inspirere de helt unge generationer. En af dem, er 10-årige Valdemar Kjøller-Bavnbæk, der har meldt sig ind i Thy Cykle Ring, hvor Jonas Vingegaard også slog sine folder. - Det var fordi, det så spændende ud i TV, og var sejt, fortæller han, inden han forklarer, at Jonas Vingegaard var grunden til, at han meldte sig ind i cykelklubben. Hans 8-årige lillebror, Bertram, cykler også med rundt, så måske er der udsigt til en stærk Thy-duo i fremtiden.

Referat:
Hillerslev fejrer deres lille verdensstjerne.